ΑΠΟΦΑΣΕΙΣ
Αριθμ. 20241232
Επικαιροποίηση της υπ’ αρ. 20204900/22.07.2020
(Β’ 3404) απόφασης Συγκλήτου σχετικά με τον Κανονισμό Μεταπτυχιακών Σπουδών του Διιδρυμα-
τικού Προγράμματος Μεταπτυχιακών Σπουδών
(ΔΠΜΣ), του Τμήματος Ναυτιλιακών Σπουδών της
Σχολής Ναυτιλίας και Βιομηχανίας του Πανεπιστημίου Πειραιώς και του Τμήματος Ναυτικών Επι-
στημών της Σχολής Ναυτικών Δοκίμων με τίτλο
«Διοίκηση στη Ναυτική Επιστήμη και Τεχνολογία»
(Marine Science και Technology Management).
Η ΣΥΓΚΛΗΤΟΣ ΤΟΥ ΠΑΝΕΠΙΣΤΗΜΙΟΥ ΠΕΙΡΑΙΩΣ
Έχοντας υπόψη:
1. Τις διατάξεις των παρ. 1 έως και 3 του άρθρου 4
του ν. 3187/2003 «Ανώτατα Στρατιωτικά Εκπαιδευτικά
Ιδρύματα (Α.ΣΕΙ.)» (Α’ 233), όπως αντικαταστάθηκαν με
την παρ. 3 του άρθρου 88 του ν. 3883/2010 «Υπηρεσιακή Εξέλιξη και Ιεραρχία των Στελεχών των Ενόπλων
Δυνάμεων. Θέματα Διοίκησης των Ενόπλων Δυνάμεων,
Στρατολογίας και Συναφείς Διατάξεις» (Α’ 167).
2. Τις διατάξεις των άρθρων 3, 16, 63, 79 έως 89, 455
του ν. 4957/2022 «Νέοι Ορίζοντες στα Ανώτατα Εκπαιδευτικά Ιδρύματα: Ενίσχυση της ποιότητας, της λειτουρ-
γικότητας και της σύνδεσης των ΑΕΙ με την κοινωνία και
λοιπές διατάξεις» (Α’ 141).
3. Τις διατάξεις του ν. 3374/2005 και ιδίως τα άρθρα 14
και 15 «Διασφάλιση της ποιότητας στην ανώτατη εκπαίδευση. Σύστημα μεταφοράς και συσσώρευσης πιστωτι-
κών μονάδων Παράρτημα διπλώματος» (Α’ 189) και της
υπό στοιχεία Φ5/89656/Β3/13.08.2007 (Β’ 1466) υπουργικής απόφασης.
4. Τις υπό στοιχεία 119929/Ζ1/30.09.2022 και 135557/
Ζ1/01.11.2022 διευκρινιστικές εγκυκλίους του Υπουργείου Παιδείας, Θρησκευμάτων και Αθλητισμού.
5. Την υπ’  αρ.  20227639/28.11.2022 διαπιστωτική
πράξη Πρύτανη «Εκλογή Πρύτανη και ορισμός τεσσάρων (4) Αντιπρυτάνεων του Πανεπιστημίου Πειραιώς»
(ΑΔΑ: ΨΝΘ7469Β7Τ-ΨΣΨ), με θητεία έως την 31.8.2026
(Υ.Ο.Δ.Δ. 1121).
6. Την υπ’ αρ. 20227896/6.12.2022 πράξη Πρύτανη «Καθορισμός του τομέα ευθύνης, μεταβίβαση αρμοδιοτήτων
στους τέσσερις (4) Αντιπρυτάνεις του Πανεπιστημίου
Πειραιώς και καθορισμός της σειράς αναπλήρωσης Πρύτανη» (Β’ 6241) (ΑΔΑ: Ψ2ΩΤ469Β7Τ-ΒΓΧ).
7. Την υπ’ αρ. 20240738/19.02.2024 πράξη Πρύτανη
περί 2ης ανασυγκρότησης Συγκλήτου Πανεπιστημίου
Πειραιώς ακαδ. έτους 2023-2024 (ΑΔΑ: 95ΑΡ469Β7ΤΖΗ7).
8. Το από 04.05.2018 Ειδικό Πρωτόκολλο Συνεργασίας
του Τμήματος Ναυτιλιακών Σπουδών της Σχολής Ναυτιλίας και Βιομηχανίας του Πανεπιστημίου Πειραιώς και
του Τμήματος Ναυτικών Επιστημών της Σχολής Ναυτικών Δοκίμων.
9. Το π.δ. 43/2020 «Οργάνωση και Λειτουργία του
Διιδρυματικού Προγράμματος Μεταπτυχιακών Σπουδών
(Δ.Π.Μ.Σ) “Διοίκηση στη Ναυτική Επιστήμη και Τεχνολογία” από το Τμήμα Ναυτιλιακών Σπουδών της Σχολής
Ναυτιλίας και Βιομηχανίας του Πανεπιστημίου Πειραιώς
και το Τμήμα Ναυτικών Επιστημών της Σχολής Ναυτικών
Δοκίμων» (Α’ 95).
10. Την υπ’ αρ. 20204900/22.07.2020 απόφαση της
Συγκλήτου του Πανεπιστημίου Πειραιώς (Β’ 3404) που
αφορά στην έγκριση του κανονισμού του ΔΠΜΣ του Τμήματος Ναυτιλιακών Σπουδών της Σχολής Ναυτιλίας και
Βιομηχανίας του Πανεπιστημίου Πειραιώς και του Τμήματος Ναυτικών Επιστημών της Σχολής Ναυτικών Δοκίμων
με τίτλο «Διοίκηση στη Ναυτική Επιστήμη και Τεχνολογία» (Marine Science και Technology Management), όπως
τροποποιήθηκε με την υπ’ αρ. 20214064/17.06.2021
(Β’ 2960) απόφαση της Συγκλήτου.
11. Το απόσπασμα πρακτικού της από 01.12 2023 Συνεδρίασης της Επιτροπής Προγράμματος Σπουδών του
ΔΠΜΣ.
12. Το υπ’ αρ. 8/13.12.2023 πρακτικό του Εκπαιδευτικού Συμβουλίου της ΣΝΔ.
13. Την από 12.01.2024 απόφαση της Επιτροπής Μεταπτυχιακών Σπουδών του Πανεπιστημίου Πειραιώς
(Συνεδρία 35η).
14. Την από 23.02.2023 απόφαση της Συγκλήτου του
Πανεπιστημίου Πειραιώς (συνεδρία 6η).
15. Το γεγονός ότι από την εφαρμογή των διατάξεων
της παρούσας απόφασης δεν προκαλείται πρόσθετη
δαπάνη εις βάρος του τακτικού προϋπολογισμού ή την
κρατική επιχορήγηση του Πανεπιστημίου Πειραιώς, αποφασίζουμε:
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
26 Μαρτίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 1830
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1830/26.03.2024
Την επικαιροποίηση της υπ’ αρ. 20204900/22.07.2020
(Β’ 3404), σχετικά με τον Κανονισμό Μεταπτυχιακών
Σπουδών του Διιδρυματικού Προγράμματος Μεταπτυχιακών Σπουδών (ΔΠΜΣ), του Τμήματος Ναυτιλιακών
Σπουδών της Σχολής Ναυτιλίας και Βιομηχανίας του
Πανεπιστημίου Πειραιώς και του Τμήματος Ναυτικών
Επιστημών της Σχολής Ναυτικών Δοκίμων με τίτλο «Διοίκηση στη Ναυτική Επιστήμη και Τεχνολογία» (Marine
Science και Technology Management), από το ακαδημαϊκό έτος 2024-2025, ως ακολούθως:
Άρθρο 1
Γενικές Διατάξεις
Το Τμήμα Ναυτιλιακών Σπουδών της Σχολής Ναυτιλίας
και Βιομηχανίας του Πανεπιστημίου Πειραιώς και το Τμήμα Ναυτικών Επιστημών της Σχολής Ναυτικών Δοκίμων,
οργανώνουν και λειτουργούν από το ακαδημαϊκό έτος
2020-2021 Διιδρυματικό Πρόγραμμα Μεταπτυχιακών
Σπουδών (ΔΠΜΣ) με τίτλο «Διοίκηση στη Ναυτική Επιστήμη και Τεχνολογία» (Marine Science και Technology
Management).
Άρθρο 2
Αντικείμενο - Σκοπός
Το Διιδρυματικό Πρόγραμμα Μεταπτυχιακών Σπουδών (ΔΠΜΣ) με τίτλο «Διοίκηση στη Ναυτική Επιστήμη
και Τεχνολογία», έχει ως αντικείμενο να παρέχει θεωρητικές, πρακτικές, αναλυτικές και συνθετικές γνώσεις και
δεξιότητες σε μεταπτυχιακό επίπεδο στους τομείς της
Διοίκησης και Διαχείρισης στην Ναυτική Επιστήμη και
Τεχνολογία προκειμένου οι απόφοιτοί του να αντιλαμβάνονται, να διαχειρίζονται και να αποφασίζουν σε κρί-
σιμα διοικητικά, οικονομικά, τεχνικά και οικονομοτεχνικά
θέματα στην λειτουργία των Ναυτιλιακών επιχειρήσεων
και δραστηριοτήτων.
Το Διιδρυματικό Πρόγραμμα Μεταπτυχιακών Σπουδών αποσκοπεί:
- Στην προαγωγή της επιστήμης και της έρευνας στη
Ναυτική Επιστήμη και Τεχνολογία, τη Ναυτιλιακή και
Λιμενική Βιομηχανία.
- Στην ανάπτυξη σε βάθος της διεπιστημονικής έρευνας στους Τομείς της Ναυτιλίας.
- Στην προετοιμασία και εκπαίδευση εξειδικευμένων
και ικανών επαγγελματιών, επιστημόνων και ερευνητών που θα προωθήσουν την γενικότερη οικονομική
ανάπτυξη της χώρας και των ελληνικών επιχειρήσεων
στον χώρο των ναυτικών, ναυτιλιακών και λιμενικών
δραστηριοτήτων.
- Στην ανάπτυξη της θεωρητικής και εφαρμοσμένης
επιστήμης στον Ελλαδικό και τον ευρύτερο διεθνή χώρο.
- Στη συνεργασία με διεθνείς ευρωπαϊκούς και εγχώριους, επιστημονικούς οργανισμούς στο αντικείμενο της
ναυτιλιακής και λιμενικής βιομηχανίας.
- Στην κάλυψη των αναγκών για εξειδικευμένες γνώσεις μεταπτυχιακού επιπέδου στελεχών επιχειρήσεων
του ιδιωτικού τομέα και φορέων του δημοσίου.
- Στην προετοιμασία για μεταπτυχιακές σπουδές διδακτορικού επιπέδου.
Στη συνεργασία μεταξύ της Ακαδημαϊκής Κοινότητας, των Ενόπλων Δυνάμεων, των οργανισμών και των
επιχειρήσεων για την αποδοχή, χρήση και διάδοση των
αντικειμένων του ΔΠΜΣ.
Άρθρο 3
Μεταπτυχιακοί Τίτλοι
Το ΔΠΜΣ απονέμει Δίπλωμα Μεταπτυχιακών Σπουδών
(ΔΜΣ) στη «Διοίκηση στη Ναυτική Επιστήμη και Τεχνολογία» (Marine Science και Technology Management)
με τις εξής ειδικεύσεις:
(α) «Διοίκηση και Οικονομία στη Ναυτική Επιστήμη».
(β) «Διοίκηση στη Ναυτική Τεχνολογία».
Ο τίτλος απονέμεται από κοινού από το Τμήμα Ναυτιλιακών Σπουδών, της Σχολής Ναυτιλίας και Βιομηχανίας,
του Πανεπιστημίου Πειραιώς και το Τμήμα Ναυτικών Επιστημών της Σχολής Ναυτικών Δοκίμων και υπογράφεται
από τον Πρύτανη του Πανεπιστημίου Πειραιώς και τον
Διοικητή της ΣΝΔ.
Άρθρο 4
Δομή και Όργανα του ΔΠΜΣ
1. Αρμόδια όργανα για την ίδρυση, οργάνωση και λειτουργία των ΔΠΜΣ σύμφωνα με τον ν. 4957/2022 είναι:
α) Η Σύγκλητος του Πανεπιστημίου Πειραιά και το Εκπαιδευτικό Συμβούλιο της ΣΝΔ,
β) η Επιτροπή Προγράμματος Σπουδών (ΕΠΣ) του
ΔΠΜΣ,
γ) η Συντονιστική Επιτροπή (ΣΕ) του ΔΠΜΣ,
δ) ο Διευθυντής του ΔΠΜΣ.
2. Η Σύγκλητος του Πανεπιστημίου Πειραιά και το Εκπαιδευτικό Συμβούλιο της Σχολής Ναυτικών Δοκίμων
είναι τα αρμόδια όργανα για τα θέματα, ακαδημαϊκού,
διοικητικού, και οργανωτικού χαρακτήρα του ΔΠΜΣ.
Επίσης η Σύγκλητος του Πανεπιστημίου Πειραιά και το
Εκπαιδευτικό Συμβούλιο της Σχολής Ναυτικών Δοκίμων ασκούν όσες αρμοδιότητες σχετικά με τα ΔΠΜΣ
δεν ανατίθενται από το νόμο ειδικώς σε άλλα όργανα.
Συγκεκριμένα:
α) Εγκρίνει την ίδρυση ή την τροποποίηση της απόφασης ίδρυσης του Διιδρυματικού Προγράμματος Μετα-
πτυχιακών Σπουδών (ΔΠΜΣ), καθώς και το περιεχόμενο
των προγραμμάτων αυτών. Σημειώνεται ότι η απόφαση
ίδρυσης επισπεύδεται από τη Σύγκλητο του Πανεπιστημίου Πειραιώς, που έχει αναλάβει τη διοικητική υποστή-
ριξη του προγράμματος.
β) Εγκρίνει την παράταση της χρονικής διάρκειας της
λειτουργίας του ΔΠΜΣ.
γ) Αποφασίζει την κατάργηση του ΔΠΜΣ.
δ) Συγκροτεί την ΕΠΣ. Σημειώνεται ότι η ΕΠΣ συγκροτείται με απόφαση της Συγκλήτου του Πανεπιστημίου
Πειραιώς, που έχει αναλάβει τη διοικητική υποστήριξη
του προγράμματος.
3. Η Συνέλευση του Τμήματος Ναυτιλιακών Σπουδών
της Σχολής Ναυτιλίας και Βιομηχανίας του Πανεπιστημίου Πειραιώς και η Ακαδημαϊκή Συνέλευση του Τμήματος
Ναυτικών Επιστημών της Σχολής Ναυτικών Δοκίμων,
στην περίπτωση των ΔΠΜΣ έχουν την αρμοδιότητα
εισήγησης στη Σύγκλητο, η οποία έχει τη διοικητική
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1830/26.03.2024
υποστήριξη του προγράμματος, των μελών ΔΕΠ που
θα συγκροτήσουν την Επιτροπή Προγράμματος Σπουδών (ΕΠΣ).
4. Η Επιτροπή Προγράμματος Σπουδών είναι επταμελής. Η ΕΠΣ συγκροτείται από τέσσερα (4) μέλη ΔΕΠ του
Τμήματος Ναυτιλιακών Σπουδών της Σχολής Ναυτιλίας
και Βιομηχανίας του Πανεπιστημίου Πειραιώς και τρία
(3) μέλη ΔΕΠ από το Τμήμα Ναυτικών Επιστημών της
Σχολής Ναυτικών Δοκίμων.
Η ΕΠΣ έχει τις εξής αρμοδιότητες:
i. Συγκροτεί Επιτροπές για την αξιολόγηση των αιτήσεων των υποψήφιων μεταπτυχιακών φοιτητών και
εγκρίνει την εγγραφή αυτών στο ΔΠΜΣ.
ii. Αναθέτει το διδακτικό έργο στους διδάσκοντες του
ΔΠΜΣ.
iii. Εισηγείται προς τη Σύγκλητο του Πανεπιστημίου
Πειραιώς και το Εκπαιδευτικό Συμβούλιο της Σχολής
Ναυτικών Δοκίμων την τροποποίηση της απόφασης
ίδρυσης του ΔΠΜΣ, καθώς και την παράταση της διάρκειας του ΔΠΜΣ.
iv. Συγκροτεί εξεταστικές επιτροπές για την εξέταση
των διπλωματικών εργασιών των μεταπτυχιακών φοιτητών και ορίζει τον επιβλέποντα ανά εργασία.
v. Διαπιστώνει την επιτυχή ολοκλήρωση της φοίτησης,
προκειμένου να απονεμηθεί ο τίτλος του ΔΠΜΣ.
vi. Ορίζει, από τα μέλη της, τα μέλη της Συντονιστικής
Επιτροπής (ΣΕ), με διετή θητεία.
vii. Εγκρίνει την προκήρυξη του ΔΠΜΣ.
viii. Εγκρίνει τον Εσωτερικό Κανονισμό του ΔΠΜΣ.
ix. Είναι αρμόδια για την αναπλήρωση μελών επιτροπών λόγω κένωσης θέσης.
x. Εγκρίνει το Πρόγραμμα Σπουδών.
xi. Εγκρίνει τον απολογισμό του ΔΠΜΣ, κατόπιν εισήγησης της Συντονιστικής Επιτροπής (ΣΕ).
xii. Εξετάζει φοιτητικά θέματα, όπως αιτήσεις αναστολής φοίτησης, παράτασης σπουδών, αναγνώρισης μα-
θημάτων από προηγούμενη μεταπτυχιακή εκπαίδευση,
αντικατάστασης μαθημάτων του παρόντος Προγράμματος με μαθήματα άλλων Μεταπτυχιακών Προγραμμάτων
Σπουδών.
xiii. Αποφασίζει τη διαγραφή μεταπτυχιακών φοιτητών.
xiv. Εγκρίνει τις απαλλαγές από τα τέλη φοίτησης.
xv. Ασκεί κάθε άλλη αρμοδιότητα που προβλέπεται
από τις διατάξεις του παρόντος Κανονισμού, έχει την
ευθύνη της τήρησης των αναφερόμενων στο Ειδικό
Πρωτόκολλο Συνεργασίας καιτην μέριμνα για την υλοποίησή τους.
5. Η Συντονιστική Επιτροπή (ΣΕ) του ΔΠΜΣ αποτελείται
από τον Διευθυντή του ΔΠΜΣ, και τέσσερα μέλη από
την ΕΠΣ, ήτοι δύο (2) μέλη ΔΕΠ του Τμήματος Ναυτιλιακών Σπουδών της Σχολής Ναυτιλίας και Βιομηχανίας
του Πανεπιστημίου Πειραιώς και δύο (2) μέλη ΔΕΠ από
το Τμήμα Ναυτικών Επιστημών της Σχολής Ναυτικών
Δοκίμων οι οποίοι έχουν αναλάβει μεταπτυχιακό έργο
και ορίζονται με απόφαση της ΕΠΣ για διετή θητεία. Της
ΣΕ προεδρεύει ο Διευθυντής του ΔΠΜΣ, ο οποίος ορίζεται από την ΕΠΣ.
Η ΣΕ είναι αρμόδια για την παρακολούθηση και τον συντονισμό της λειτουργίας του προγράμματος και ιδίως:
α) Καταρτίζει τον αρχικό ετήσιο προϋπολογισμό του
ΔΠΜΣ και τις τροποποιήσεις του, και εισηγείται την
έγκρισή του προς την Επιτροπή Ερευνών του Ειδικού
Λογαριασμού Κονδυλίων Έρευνας (ΕΛΚΕ),
β) καταρτίζει τον απολογισμό του προγράμματος και
εισηγείται την έγκρισή του προς τη Επιτροπή Προγράμματος Σπουδών του ΔΠΜΣ,
γ) εγκρίνει τη διενέργεια δαπανών του ΔΠΜΣ,
δ) εγκρίνει τη χορήγηση υποτροφιών, ανταποδοτικών
ή μη, σύμφωνα με όσα ορίζονται στην απόφαση ίδρυσης
του ΔΠΜΣ και τον Κανονισμό μεταπτυχιακών και διδακτορικών σπουδών,
ε) εισηγείται προς την Επιτροπή Προγράμματος Σπουδών του ΔΠΜΣ την κατανομή του διδακτικού έργου, κα-
θώς και την ανάθεση διδακτικού έργου,
στ) εισηγείται προς την Επιτροπή Προγράμματος
Σπουδών του ΔΠΜΣ την πρόσκληση Επισκεπτών Καθηγητών για την κάλυψη διδακτικών αναγκών του ΔΠΜΣ,
ζ) καταρτίζει σχέδιο για την τροποποίηση του προγράμματος σπουδών, το οποίο υποβάλλει προς την Επι-
τροπή Προγράμματος Σπουδών του ΔΠΜΣ,
η) εισηγείται προς την Επιτροπή Προγράμματος Σπουδών του ΔΠΜΣ την ανακατανομή των μαθημάτων μετα-
ξύ των ακαδημαϊκών εξαμήνων, καθώς και θέματα που
σχετίζονται με την ποιοτική αναβάθμιση του προγράμματος σπουδών,
θ) εισηγείται βελτιωτικές αλλαγές σε επίπεδο διοικητικής και ακαδημαϊκής λειτουργίας που σχετίζονται την
ποιότητα του Προγράμματος.
6. Ο Διευθυντής του ΔΠΜΣ προέρχεται από τα μέλη ΔΕΠ
του Τμήματος Ναυτιλιακών Σπουδών της Σχολής Ναυτιλίας και Βιομηχανίας του Πανεπιστημίου Πειραιώς το οποίο
έχει τη διοικητική στήριξη του προγράμματος κατά προτεραιότητα βαθμίδας Καθηγητή ή Αναπληρωτή Καθηγητή
και ορίζεται με απόφαση της Επιτροπής Προγράμματος
Σπουδών του ΔΠΜΣ για διετή θητεία, με δυνατότητα ανανέωσης χωρίς περιορισμό. Σε ειδικές περιπτώσεις που επι-
βάλλεται για την εύρυθμη λειτουργία του ΔΠΜΣ, ύστερα
από αιτιολογημένη απόφαση της Επιτροπής Προγράμματος Σπουδών, Διευθυντής μπορεί να αναλάβει μέλος ΔΕΠ
από το Τμήμα Ναυτικών Επιστημών της Σχολής Ναυτικών
Δοκίμων. Ο Διευθυντής του ΔΠΜΣ εισηγείται στα αρμόδια
όργανα του ΔΠΜΣ για κάθε θέμα που αφορά στην αποτελεσματική λειτουργία του προγράμματος.
Ο Διευθυντής του ΔΠΜΣ έχει τις ακόλουθες αρμοδιότητες:
α) Προεδρεύει της ΣΕ, καθώς και της Επιτροπής Προγράμματος Σπουδών.
β) Εισηγείται τα θέματα που αφορούν στην οργάνωση
και λειτουργία του ΔΠΜΣ προς την Επιτροπή Προγράμματος Σπουδών.
γ) Εισηγείται προς τη ΣΕ και τα λοιπά όργανα του ΔΠΜΣ
και των συνεργαζόμενων τμημάτων θέματα σχετικά με
την αποτελεσματική λειτουργία του ΔΠΜΣ.
δ) Είναι Επιστημονικός Υπεύθυνος του προγράμματος
σύμφωνα με το άρθρο 234 του ν. 4957/2022 και ασκεί
τις αντίστοιχες αρμοδιότητες.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1830/26.03.2024
ε) Παρακολουθεί την υλοποίηση των αποφάσεων των
οργάνων του ΔΠΜΣ και την εκτέλεση του προϋπολογισμού του ΔΠΜΣ.
στ) Ασκεί οποιαδήποτε άλλη αρμοδιότητα, η οποία
ορίζεται στην απόφαση ίδρυσης του ΔΠΜΣ.
7. Τη διοικητική υποστήριξη του ΔΠΜΣ αναλαμβάνει
η Γραμματεία του Τμήματος Ναυτιλιακών Σπουδών της
Σχολής Ναυτιλίας και Βιομηχανίας του Πανεπιστημίου
Πειραιώς. Την ειδική τρέχουσα γραμματειακή υποστήριξη αναλαμβάνει το Τμήμα Ναυτικών Επιστημών της
Σχολής Ναυτικών Δοκίμων της ΣΝΔ στης οποίας τις υποδομές (αίθουσες, εργαστήρια, κ.τ.λ.) πραγματοποιείται
το εκπαιδευτικό πρόγραμμα του ΔΠΜΣ. Οι διοικητικοί
υπάλληλοι αμφοτέρων των Τμημάτων που αποδεδειγμένα υποστηρίζουν τα ΔΠΜΣ εκτός ωρών εργασίας τους
στο Πανεπιστήμιο, καθώς και αυτοί στους οποίους έχει
ανατεθεί έργο σχετικά με τα ΔΠΜΣ, δύνανται να αμείβονται για τις υπηρεσίες που παρέχουν.
Άρθρο 5
Κατηγορίες και αριθμός εισακτέων
Στο ΔΠΜΣ γίνονται δεκτοί, ύστερα από επιλογή, κάτοχοι τίτλου πρώτου κύκλου σπουδών ΑΕΙ Οικονομικών,
Διοικητικών, Θετικών, Κοινωνικών και Τεχνολογικών Επιστημών της ημεδαπής (ισοδύναμες Σχολές Τριτοβάθμιας
εκπαίδευσης νομίμως περιλαμβάνονται) ή ομοταγών
ιδρυμάτων της αλλοδαπής, καθώς και απόφοιτοι των
Ανώτατων Στρατιωτικών Εκπαιδευτικών Ιδρυμάτων
(ΑΣΕΙ) του ν. 3187/2003, της Σχολής Δοκίμων Σημαιοφόρων Λιμενικού Σώματος Ελληνικής Ακτοφυλακής, καθώς
και απόφοιτοι των αντίστοιχων και ισοδύναμων Στρατιωτικών Σχολών της αλλοδαπής. Δεκτοί γίνονται επίσης και
απόφοιτοι Ανωτάτων Σχολών Σωμάτων Ασφαλείας αλλά
και απόφοιτοι Ακαδημιών Εμπορικού Ναυτικού (ΑEN εισακτέοι στις ΑΕΝ από το ακαδημαϊκό έτος 2005-2006 οι
οποίοι κατέχουν δίπλωμα εμπορικού ναυτικού α’ τάξης)
σύμφωνα με την ισχύουσα νομοθεσία.
Ο αριθμός των εισακτέων στο ΔΠΜΣ ορίζεται κατ’
ανώτατο όριο σε ογδόντα (80) ανά ακαδημαϊκό έτος
η επιλογή αυτών πραγματοποιείται σύμφωνα με τον
ν. 4957/2022 και τα κριτήρια του παρόντος Κανονισμού.
Επιπλέον, έως δέκα (10) θέσεις, χωρίς τέλος φοίτησης
καλύπτονται από αξιωματικούς του Πολεμικού Ναυτικού,
κατόπιν επιλογής του Γενικού Επιτελείου Ναυτικού και
μετά την αξιολόγηση - εισήγηση της ΣΝΔ.
Άρθρο 6
Κριτήρια και Διαδικασία Επιλογής Υποψηφίων
για το ΔΠΜΣ
Η επιλογή των εισακτέων στο ΔΠΜΣ γίνεται σύμφωνα
με τις διατάξεις του ν. 4957/2022 και τις ρυθμίσεις του
παρόντος Κανονισμού Μεταπτυχιακών Σπουδών.
Με απόφαση της ΕΠΣ του ΔΠΜΣ δημοσιεύεται και
αναρτάται στην ιστοσελίδα των συνεργαζόμενων
φορέων, καθώς και στην ιστοσελίδα του ΔΠΜΣ προκήρυξη για την εισαγωγή μεταπτυχιακών φοιτητών/τριών
στο ΔΠΜΣ.
Στην προκήρυξη αναγράφονται όλες οι σχετικές
λεπτομέρειες (ημερομηνίες και τόπος κατάθεσης της
αίτησης, απαραίτητα δικαιολογητικά που πρέπει να τη
συνοδεύουν, κ.ά.). Οι σχετικές αιτήσεις μαζί με τα απαραίτητα δικαιολογητικά κατατίθενται με τον τρόπο που
ορίζει η προκήρυξη στην Γραμματεία του ΔΠΜΣ σε προθεσμία που ορίζεται κατά την προκήρυξη και δύναται να
παραταθεί με απόφαση της ΕΠΣ. Οι αιτήσεις που υποβάλλονται στη Γραμματεία του ΔΠΜΣ αρχειοθετούνται
με αριθμό πρωτοκόλλου και αριθμό φακέλου για κάθε
υποψήφιο/α.
Τα απαιτούμενα δικαιολογητικά που υποβάλλονται
από κάθε υποψήφιο/α είναι τα εξής:
I. Αίτηση εγγραφής.
II. Βιογραφικό σημείωμα.
III. Αντίγραφο πτυχίου/διπλώματος ή βεβαίωση περάτωσης σπουδών.
IV. Πιστοποιητικό αναλυτικής βαθμολογίας, στο οποίο
αναγράφεται και ο βαθμός πτυχίου/διπλώματος.
V. Δύο συστατικές επιστολές, μια εκ των οποίων οπωσδήποτε από μέλος ΔΕΠ (ΑΕΙ, ΑΣΕΙ).
VI. Αντίγραφο Πτυχιακής ή Διπλωματικής εργασίας
(εάν εκπονήθηκε).
VII. Αποδεικτικά επαγγελματικής ή ερευνητικής δραστηριότητας σε αντικείμενο συναφές με αυτό του ΔΠΜΣ
(εάν υπάρχουν).
VIII. Πιστοποιημένη πολύ καλή γνώση της αγγλικής
γλώσσας. Εάν δεν υπάρχει σχετική πιστοποίηση, οι υποψήφιοι/ες δύναται να κληθούν σε γραπτή ή/και προφο-
ρική εξέταση.
IX. Υπεύθυνη δήλωση στην οποία αναφέρεται ότι ο/η
υποψήφιος/ες έχει λάβει γνώση του παρόντος Κανονισμού και ότι αποδέχεται ανεπιφύλακτα τους αναφερό-
μενους σε αυτόν κανόνες λειτουργίας του ΔΠΜΣ.
X. Φωτοτυπία δύο όψεων της αστυνομικής ταυτότητας.
XI. Δύο Φωτογραφίες.
Κατ’ εξαίρεση, γίνονται δεκτές αιτήσεις υποψηφίων οι
οποίοι/ες δεν διαθέτουν κατά την καταληκτική ημερομηνία για την υποβολή των υποψηφιοτήτων τίτλο σπου-
δών και προσκομίζουν αντί αυτού αντίγραφο τελευταίας
αναλυτικής βαθμολογίας. Σε περίπτωση επιλογής τους,
οι υποψήφιοι/ες αυτοί/ες πρέπει να προσκομίσουν είτε
βεβαίωση ολοκλήρωσης σπουδών είτε επικυρωμένο
αντίγραφο του τίτλου σπουδών τους πριν την εγγραφή
τους στο ΔΠΜΣ και μέχρι την καταληκτική ημερομηνία
εγγραφής που ορίζεται κάθε φορά από την ΕΠΣ, άλλως,
δεν εγγράφονται στο ΔΠΜΣ.
Η ΕΠΣ με απόφαση της δύναται να ορίσει ή να τροποποιήσει δικαιολογητικό/α. Οι υποψήφιοι που είναι
κάτοχοι τίτλου σπουδών πρώτου κύκλου από ιδρύματα της αλλοδαπής δεν εγγράφονται στο ΔΠΜΣ εάν το
ίδρυμα της αλλοδαπής δεν περιλαμβάνεται στο Εθνικό
Μητρώο αναγνωρισμένων ιδρυμάτων της αλλοδαπής,
καθώς και ο τίτλος στο Εθνικό Μητρώο τύπων τίτλων
σπουδών αναγνωρισμένων ιδρυμάτων της αλλοδαπής,
άρθρο 304 του ν. 4957/2022.
Η Γραμματεία του ΔΠΜΣ είναι υπεύθυνη για την υποστήριξη της Επιτροπής Επιλογής Υποψηφίων (ΕΕΥ), που
ορίζεται με σχετική απόφαση της ΕΠΣ. Η Γραμματεία
του ΔΠΜΣ:
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1830/26.03.2024
α) Καταρτίζει πλήρη κατάλογο των υποψηφίων που
έχουν υποβάλει αίτηση και πληρούν τα ελάχιστα κριτήρια
σε περίπτωση που έχουν τεθεί τέτοια από την ΕΠΣ και περιλαμβάνονται στον Κανονισμό Λειτουργίας του ΔΠΜΣ.
β) Προωθεί αντίγραφα των αιτήσεων και το συνοδευτικό υλικό των υποψηφίων του προαναφερόμενου κα-
ταλόγου στην ΕΕΥ.
Η επιλογή των εισακτέων του ΔΠΜΣ γίνεται από την
ΕΕΥ, η οποία αποτελείται από μέλη ΔΕΠ της ΕΠΣ του Τμήματος Ναυτιλιακών Σπουδών της Σχολής Ναυτιλίας και Βι-
ομηχανίας του Πανεπιστημίου Πειραιώς και του Τμήματος
Ναυτικών Επιστημών της Σχολής Ναυτικών Δοκίμων. Η
ΕΕΥ συγκροτείται με απόφαση της ΕΠΣ. Τα κριτήρια επιλογής καθώς και οι λεπτομέρειες εφαρμογής των κριτηρίων
αυτών (μόρια, συντελεστές κ.λπ.) είναι τα ακόλουθα:
Κριτήριο
Σταθμιστής
Βαθμός συνάφειας γνωστικού αντικειμένου
πρώτου πτυχίου
25%
Βαθμός πτυχίου (Λίαν καλώς, Άριστα κ.λπ.)
20%
Κατοχή δεύτερου πτυχίου ή άλλου τίτλου
σπουδών
15%
Εργασιακή Εμπειρία (έτη εμπειρίας)
σε συναφές αντικείμενο
15%
Συνέντευξη
25%
Η ΕΕΥ μπορεί να αποφασίσει μετά από σύμφωνη
γνώμη της ΕΠΣ, τη διεξαγωγή, εφόσον κριθεί αναγκαίο,
πρόσθετων εξωτερικών εξετάσεων για όλους/ες ή για
μερικούς/ές υποψηφίους/ες. Την ύλη και το χρόνο των
εξετάσεων αυτών καθορίζει η Επιτροπή Επιλογής. Υποψήφιοι/ες, οι οποίοι/ες, παρόλο ότι εκλήθησαν, δεν προ-
σήλθαν στην προγραμματισμένη συνέντευξη ή εξέταση
αποκλείονται της περαιτέρω αξιολόγησης.
Η διαδικασία επιλογής διενεργείται από την Επιτροπή
Επιλογής η οποία:
1. Αξιολογεί τον κατάλογο όσων υποψηφίων έχουν
υποβάλει αίτηση.
2. Απορρίπτει τους/τις υποψηφίους/ες που δεν πληρούν τα ελάχιστα κριτήρια σε περίπτωση που έχουν τεθεί
τέτοια από την ΕΠΣ και τα οποία περιλαμβάνονται στον
εσωτερικό κανονισμό λειτουργίας του ΔΠΜΣ.
3. Καλεί σε συνέντευξη τους/τις υποψηφίους/φιες.
Η συνέντευξη γίνεται από τα μέλη της ΕΕΥ.
4. Οργανώνει τυχόν εσωτερικές εξετάσεις για τους/τις
υποψηφίους/φιες που θα κριθεί απαραίτητο.
5. Ιεραρχεί βαθμολογικά τους/τις υποψηφίους/φιες
και υποβάλλει την πρότασή της για την τελική επιλογή
στη ΣΕ και στη συνέχεια η ΣΕ εισηγείται προς την ΕΠΣ.
Η ΕΠΣ διαμορφώνει τους τελικούς πίνακες εισακτέων
και επιλαχόντων/σών του ΔΠΜΣ. Οι επιτυχόντες/σες ενημερώνονται εγγράφως από τη Γραμματεία του ΔΠΜΣ
και θα πρέπει να εγγραφούν στη Γραμματεία του ΔΠΜΣ
εντός προσδιορισμένου χρονικού διαστήματος σύμφωνα με την προκήρυξη. Η μη εγγραφή από επιλεγέντες/
σες υποψηφίους/ιες εντός της προθεσμίας αυτής ισοδυναμεί με άρνηση αποδοχής. Σε περίπτωση μη εγγραφής
ενός ή περισσοτέρων φοιτητών/τριών, θα κληθούν αν
υπάρχουν, οι επιλαχόντες/ούσες, με βάση τη σειρά τους
στον εγκεκριμένο αξιολογικό πίνακα, να εγγραφούν στο
πρόγραμμα.
Οι αποδεχόμενοι/ες την ένταξή τους στο πρόγραμμα
υποχρεούνται εντός 10 ημερών από την απάντηση αποδοχής να καταβάλουν ως τέλος προεγγραφής το ποσό
των 300 ευρώ, το οποίο συμψηφίζεται στα συνολικά τέλη
φοίτησης του πρώτου εξαμήνου. Εάν ο/η υποψήφιος/α
υπαναχωρήσει η προκαταβολή δεν επιστρέφεται και
διατίθεται για τους σκοπούς του ΔΠΜΣ. Φοιτητές/τριες
που θα εγκαταλείψουν το πρόγραμμα για οποιονδήποτε
λόγο, δεν δικαιούνται να ζητήσουν επιστροφή των ποσών που κατέβαλαν για τη συμμετοχή τους στο κόστος
λειτουργίας του προγράμματος.
Άρθρο 7
Διάρκεια Σπουδών - Όροι Φοίτησης
Η χρονική διάρκεια φοίτησης στο ΔΠΜΣ που οδηγεί
στη λήψη Διπλώματος Μεταπτυχιακών Σπουδών (ΔΜΣ)
ορίζεται σε τρία (3) εξάμηνα διδασκαλίας, πλήρους φοίτησης (full time). Στο τρίτο εξάμηνο περιλαμβάνεται και
η εκπόνηση διπλωματικής εργασίας.
Ο ανώτατος επιτρεπόμενος χρόνος ολοκλήρωσης των
σπουδών, ορίζεται σε τρία εξάμηνα και δύναται να παραταθεί σε τέσσερα εξάμηνα με σκοπό την ολοκλήρωση
της διπλωματικής εργασίας ύστερα από αιτιολογημένη
αίτηση του φοιτητή προς τη ΣΕ και έγκριση της ΕΠΣ. Σε
εξαιρετικές περιπτώσεις, ο μεταπτυχιακός φοιτητής με
αίτησή του μπορεί να ζητήσει αιτιολογημένα προσωρινή
αναστολή φοίτησης, μετά από την παρέλευση ενός (1)
τουλάχιστον εξαμήνου σπουδών. Η αναστολή αυτή δεν
υπερβαίνει τα δύο (2) συνεχόμενα εξάμηνα με απόφαση
της ΕΠΣ. Στην αίτησή του ο φοιτητής αναφέρει υποχρεωτικώς τους λόγους, το χρονικό διάστημα της αιτούμενης
αναστολής φοίτησης και επισυνάπτει τα σχετικά δικαιολογητικά. Τα εξάμηνα αναστολής της φοιτητικής ιδιότη-
τας δεν προσμετρούνται στην προβλεπόμενη ανώτατη
διάρκεια κανονικής φοίτησης.
Αν κατά το χρονικό διάστημα που διαρκεί η αναστολή
φοίτησης κάθε φοιτητή τροποποιηθεί το πρόγραμμα ή
η διάρκεια σπουδών του ΔΠΜΣ, τότε:
α) Ο φοιτητής θα ακολουθήσει πρόγραμμα σπουδών
με τον ίδιο αριθμό πιστωτικών μονάδων που είχε κατά
την εγγραφή του στο ΔΠΜΣ.
β) Ο φοιτητής θα παρακολουθήσει μαθήματα σύμφωνα με τις αντιστοιχίσεις μεταξύ νέων και παλαιών
μαθημάτων στις οποίες έχει προβεί η ΕΠΣ.
Άρθρο 8
Πρόγραμμα Σπουδών
Το ΔΠΜΣ ξεκινά το χειμερινό ή το εαρινό εξάμηνο εκάστου ακαδημαϊκού έτους. Το ΔΠΜΣ αποτελείται από μία
κοινή δέσμη μαθημάτων κορμού για το πρώτο και δεύτερο
εξάμηνο, δύο κατευθύνσεις μαθημάτων επιλογής και την
εκπόνηση της διπλωματικής εργασίας για το τρίτο εξάμηνο.
Για την απόκτηση ΔΜΣ απαιτούνται συνολικά ενενήντα (90) πιστωτικές μονάδες (ECTS). Κατά τη διάρκεια
των σπουδών, οι μεταπτυχιακοί/ες φοιτητές/ήτριες
υποχρεούνται σε παρακολούθηση και επιτυχή εξέταση
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1830/26.03.2024
μεταπτυχιακών μαθημάτων, ερευνητική απασχόληση και
συγγραφή εργασιών, και παρακολούθηση σεμιναρίων. Η
διδασκαλία των μαθημάτων για τα πρώτα δύο εξάμηνα
γίνεται τις ημέρες Πέμπτη (απόγευμα και βράδυ), Παρασκευή (απόγευμα και βράδυ) και Σάββατο (πρωί και
μεσημέρι) εκτός κι αν αποφασίσει διαφορετικά η ΣΕ και
η ΕΠΣ. Μικρή διαφοροποίηση αναλόγως των επιλογών
των φοιτητών/τριών μπορεί να γίνει για τα μαθήματα
επιλογής του 3ου εξαμήνου αλλά πάντα απογευματινήβραδινή ώρα. Τα μαθήματα οργανώνονται σε εξάμηνα
και πραγματοποιούνται σε εβδομαδιαία βάση. Τα μαθήματα μπορεί να διδάσκονται και στην Αγγλική γλώσσα
από Ελληνική ή/και από Αγγλική ή Διεθνή βιβλιογραφία.
Το ΔΠΜΣ περιλαμβάνει συνολικά είκοσι (20) μεταπτυχιακά μαθήματα, καθώς και την εκπόνηση της δι-
πλωματικής εργασίας. Από τα είκοσι (20) μεταπτυχιακά
μαθήματα, τα τέσσερα (4) είναι μαθήματα κορμού του
πρώτου εξαμήνου, τέσσερα (4) είναι μαθήματα κορμού
του δευτέρου εξαμήνου και δώδεκα (12) είναι μαθήματα επιλογής κατεύθυνσης του τρίτου εξαμήνου από τα
οποία οι φοιτητές/τήτριες διαλέγουν τέσσερα (4). Σε
κάθε κατεύθυνση διδάσκονται τα τέσσερα (4) που θα
επιλεγούν από τους/τις περισσότερους/ες φοιτητές/
τήτριες από τα έξι (6) διαθέσιμα μαθήματα. Στους συμμετέχοντες παρέχεται η δυνατότητα επιλογής ενός (1)
μαθήματος που προσφέρεται στην κατεύθυνση που δεν
έχουν επιλέξει. Κατά τη διάρκεια του τρίτου εξαμήνου
ο/η μεταπτυχιακός/ή φοιτητής/τήτρια συγγράφει τη διπλωματική του εργασία. Η διπλωματική εργασία υποβάλ-
λεται/παρουσιάζεται στο τέλος του τρίτου εξαμήνου. Η
κατανομή των φοιτητών/τριών στις δύο κατευθύνσεις γίνεται με βάση τις προτιμήσεις τους, την ακαδημαϊκή τους
επίδοση και με τρόπο ώστε να εξασφαλίζεται ποσοστό
40% των συμμετεχόντων/ουσών και στις δύο επιλογές.
Το Πρόγραμμα Σπουδών μπορεί να παρέχεται και
εξ αποστάσεως.
Ως κύκλος σπουδών νοείται η οριζόμενη στο άρθρο 6
διάρκεια φοίτησης για την απόκτηση του ΔΜΣ.
Η δομή του διδακτικού προγράμματος του ΔΠΜΣ, έχει
ως ακολούθως:
Α’ εξάμηνο τέσσερα (4) μαθήματα υποχρεωτικά (Υ)
α/α
Τύπος
Τίτλος Μαθήματος
ECTS
1.
Υ
Ναυτιλιακή Οικονομική
7.5
2.
Υ
Στατιστική Ανάλυση Ανάλυση Δεδομένων
7.5
3.
Υ
Διοίκηση Εφοδιαστικής Αλυσίδας
7.5
4.
Υ
Αρχές Διοίκησης και Οργάνωσης Ναυτιλιακών Επιχειρήσεων
7.5
ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ (ECTS) Α’ Εξαμήνου
Β’ εξάμηνο τέσσερα (4) μαθήματα υποχρεωτικά (Υ)
α/α
Τύπος
Τίτλος μαθήματος
ECTS
5.
Υ
Περιβάλλον και Γαλάζια Ανάπτυξη στη Ναυτιλία
7.5
6.
Υ
Ναυτιλιακά Πληροφοριακά Συστήματα
7.5
7.
Υ
Συστήματα Πλοήγησης και Τηλεπικοινωνιών
7.5
8.
Υ
Διαχείριση και Εξοικονόμηση Ενέργειας σε Πλοία
7.5
ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ (ECTS) Α’ Εξαμήνου
Γ’ εξάμηνο – τέσσερα (4) μαθήματα επιλογής (Ε) και εκπόνηση διπλωματικής εργασίας
Κατεύθυνση στη Διοίκηση και Οικονομία στη Ναυτική Επιστήμη Κατεύθυνση στη Διοίκηση στη Ναυτική Τεχνολογία
Τίτλοι Μαθημάτων
ECTS
Τίτλοι Μαθημάτων
ECTS
Διπλωματική Εργασία
Διπλωματική Εργασία
Μάθημα Επιλογής
Μάθημα Επιλογής
Μάθημα Επιλογής
Μάθημα Επιλογής
Μάθημα Επιλογής
Μάθημα Επιλογής
Μάθημα Επιλογής
Μάθημα Επιλογής
ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ (ECTS) Γ’ Εξαμήνου
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1830/26.03.2024
Μαθήματα Επιλογής Γ΄ Εξαμήνου
Κατεύθυνση Διοίκησης και Οικονομίας
στη Ναυτική Επιστήμη
Κατεύθυνση Διοίκηση
στη Ναυτική Τεχνολογία
Διαχείριση Πλοίου
και Τεχνολογικές Εφαρμογές
Θεωρία Κινδύνου και Αξιοπιστίας
με Εφαρμογές στα Ναυτικά Συστήματα
Ναυλώσεις
Έλεγχος Ποιότητας στις Μεταφορές
και στις Ναυτικές Εγκαταστάσεις
Διαχείριση
Γεωπληροφορίας
Αρχές Τεχνικής Πραγματογνωμοσύνης και
Οικονομοτεχνική Διάσταση της Αστοχίας
Διαχείριση
Λιμένων και Τερματικών
Οργάνωση και Διαχείριση
Διαδικασιών Συντήρησης Πλοίων
Συστήματα Διοίκησης
στις Ναυτιλιακές Επιχειρήσεις
Τεχνολογίες Περιβάλλοντος
και Αντιρρύπανσης
Μεταφορά Τεχνολογίας
και Διαχείριση
Διαχείριση μεγάλου όγκου δεδομένων στη Ναυτιλία και το
Θαλάσσιο Περιβάλλον
Τα μαθήματα του ΔΠΜΣ δύνανται, μετά την ολοκλήρωση του 1ου κύκλου σπουδών, να τροποποιηθούν και
να ανακατανεμηθούν μεταξύ των εξαμήνων με απόφαση
της ΕΠΣ. Η τροποποίηση του προγράμματος μαθημάτων
περιλαμβάνεται στον Κανονισμό Λειτουργίας του ΔΠΜΣ.
Ορισμός Συμβούλου Καθηγητή/τριας
Για κάθε μεταπτυχιακό φοιτητή/τρια ορίζεται από την
ΕΠΣ ένα μέλος ΔΕΠ ως σύμβουλος του/της φοιτητή/τριας
για ακαδημαϊκά θέματα. Ο πρωταρχικός ρόλος του/της
Συμβούλου είναι να καθοδηγεί τον/τη μεταπτυχιακό/ή
φοιτητή/τρια σε ζητήματα που σχετίζονται με τη φοίτηση και τις δυνατότητες που προσφέρονται από το
πρόγραμμα.
Εκπόνηση Διπλωματικής Εργασίας
1. Δικαίωμα επίβλεψης διπλωματικών εργασιών έχουν
οι διδάσκοντες:
α) Μέλη Διδακτικού Ερευνητικού Προσωπικού (ΔΕΠ),
Ειδικού Εκπαιδευτικού Προσωπικού (ΕΕΠ), Εργαστηριακού Διδακτικού Προσωπικού (ΕΔΙΠ) και Ειδικού Τεχνικού
Εργαστηριακού Προσωπικού (ΕΤΕΠ) του Τμήματος Ναυτιλιακών Σπουδών της Σχολής Ναυτιλίας και Βιομηχανίας
του Πανεπιστημίου Πειραιώς ή/και του Τμήματος Ναυτικών Επιστημών της Σχολής Ναυτικών Δοκίμων ή άλλων
Τμημάτων του ίδιου ή άλλου Ανώτατου Εκπαιδευτικού
Ιδρύματος (ΑΕΙ) ή Ανώτατου Στρατιωτικού Εκπαιδευτικού
Ιδρύματος (ΑΣΕΙ), με πρόσθετη απασχόληση πέραν των
νόμιμων υποχρεώσεών τους,
β) ομότιμοι Καθηγητές ή αφυπηρετήσαντα μέλη ΔΕΠ
του Τμήματος Ναυτιλιακών Σπουδών της Σχολής Ναυτιλίας και Βιομηχανίας του Πανεπιστημίου Πειραιώς ή/και
του Τμήματος Ναυτικών Επιστημών της Σχολής Ναυτικών
Δοκίμων ή άλλων Τμημάτων του ιδίου ή άλλου ΑΕΙ,
γ) συνεργαζόμενοι καθηγητές,
δ) εντεταλμένοι διδάσκοντες,
ε) επισκέπτες καθηγητές ή επισκέπτες ερευνητές,
στ) ερευνητές και ειδικοί λειτουργικοί επιστήμονες
ερευνητικών και τεχνολογικών φορέων του άρθρου 13Α
του ν. 4310/2014 (Α’ 258) ή λοιπών ερευνητικών κέντρων
και ινστιτούτων της ημεδαπής ή αλλοδαπής, υπό την
προϋπόθεση ότι είναι κάτοχοι διδακτορικού διπλώματος.
(άρθρο 83, παρ. 2).
Με απόφαση της ΕΠΣ κατόπιν εισήγησης της ΣΕ του
ΠΜΣ δύναται να ανατίθεται η επίβλεψη διπλωματικών
εργασιών και σε μέλη ΔΕΠ, ΕΕΠ και ΕΔΙΠ του Τμήματος,
που δεν έχουν αναλάβει διδακτικό έργο στο ΠΜΣ (άρθρο 83, παρ. 3).
2. Κάθε διπλωματική εργασία πρέπει να αποδεικνύει
προηγμένες θεωρητικές γνώσεις, πρακτικές δεξιότητες,
κριτική σκέψη, ικανότητα στην ανάλυση και σύνθεση
προβλημάτων και ερευνητική ικανότητα του/της μεταπτυχιακού φοιτητή/τήτριας. Μπορεί να αναφέρεται
σε εμπειρικά, θεωρητικά ή εφαρμοσμένα θέματα και
να πραγματοποιείται σε συνεργασία με ιδιωτικό ή δημόσιο φορέα που ασχολείται με συναφή αντικείμενα.
Τα θέματα των διπλωματικών εργασιών ορίζονται με
κριτήρια τη συνάφεια με το αντικείμενο του ΔΠΜΣ, το
γνωστικό αντικείμενο του/των Μέλους/Μελών ΔΕΠ, τη
συμβολή στην ανάπτυξη νέων ερευνητικών περιοχών και
τα στοιχεία πρωτοτυπίας στη μεθοδολογική προσέγγιση.
Η έκτασή της δεν μπορεί να είναι κάτω των 5.000 λέξεων
συνολικώς.
3. Στο τέλος του Β’ Εξαμήνου τα μέλη ΔΕΠ και οι εισηγητές/τριες που διδάσκουν στο ΔΠΜΣ καταθέτουν στο Διευ-
θυντή του ΔΠΜΣ μετά από πρόσκληση της Γραμματείας
ΔΠΜΣ κατάλογο θεματικών περιοχών για διπλωματικές
εργασίες. Ο συνολικός κατάλογος των προτεινόμενων
γνωστικών αντικειμένων και αντίστοιχων επιβλεπόντων/
σών γνωστοποιείται στα Μέλη ΔΕΠ και κατόπιν οριστικοποίησης από τη ΣΕ του ΠΜΣ δημοσιοποιείται στους/
στις φοιτητές/τριες με ευθύνη του Διευθυντή του ΔΠΜΣ.
Δύναται επίσης να πραγματοποιηθεί παρουσίαση των
αντικειμένων από τον/την προτείνοντα/σα. Οι μεταπτυχιακοί/ες φοιτητές/τριες επιλέγουν θεματική περιοχή και
επιβλέποντα/ουσα μέλος ΔΕΠ και με τη σύμφωνη γνώμη
του/της επιβλέποντος/σας καταθέτουν σχετική αίτηση
στη Γραμματεία του ΠΜΣ. Στην αίτηση αναγράφεται ο
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1830/26.03.2024
προτεινόμενος τίτλος της διπλωματικής εργασίας και
ο/η επιβλέπων/σα καθηγητής/τρια, και επισυνάπτεται
περίληψη της προτεινόμενης εργασίας. Η διπλωματική
εργασία είναι δυνατό να εκπονηθεί από κοινού από δύο
φοιτητές/τριες. Ο συνολικός κατάλογος φοιτητών/τριών
και διπλωματικών εργασιών κατατίθεται προς έγκριση
στην ΕΠΣ. Οι προθεσμίες εντός των οποίων θα γίνονται
οι καταθέσεις των ανωτέρω καταλόγων από τους επιβλέποντες/σες και η υποβολή των αιτήσεων εκπόνησης
μεταπτυχιακών διπλωματικών εργασιών από τους/τις
φοιτητές/τριες είναι καθορισμένες από τον Διευθυντή
και την ΕΠΣ. Οι φοιτητές/τριες καθώς και οι επιβλέποντες/σες καθηγητές/τριες οφείλουν να τις τηρούν. Ο μέ-
γιστος αριθμός μεταπτυχιακών διπλωματικών εργασιών
ανά μέλος ΔΕΠ δύναται να οριστεί με απόφαση της ΕΠΣ
του ΔΠΜΣ. Ο/η επιβλέπων/σα της διπλωματικής προτείνει την τριμελή Εξεταστική Επιτροπή των διπλωματικών
εργασιών πού αποτελείται από μέλη ΔΕΠ του Τμήματος Ναυτιλιακών Σπουδών του Πανεπιστημίου Πειραι-
ώς και του Τμήματος Ναυτικών Επιστημών της Σχολής
Ναυτικών Δοκίμων, (ένα από τα μέλη της Εξεταστικής
Επιτροπής μπορεί να είναι ειδικός επιστήμονας αναγνωρισμένου κύρους εκτός των δύο τμημάτων ή μέλος ΔΕΠ
άλλου Πανεπιστημίου της ημεδαπής ή αλλοδαπής) και
υποβάλλει σχετική εισήγηση στη ΣΕ του ΔΠΜΣ. Ο κατάλογος με τις τριμελείς Εξεταστικές Επιτροπές όλων των
διπλωματικών εργασιών υποβάλλεται στην ΕΠΣ προς
έγκριση. Τα μέλη της επιτροπής πρέπει να έχουν την
ίδια ή συναφή επιστημονική ειδικότητα με το γνωστικό αντικείμενο του προγράμματος. Για την έγκριση της
διπλωματικής εργασίας απαιτείται η σύμφωνη γνώμη
τουλάχιστον των δύο μελών της επιτροπής.
4. Είναι επιτρεπτή η αλλαγή θεματικής περιοχής και/ή
επιβλέποντος/σας της μεταπτυχιακής διπλωματικής εργασίας. Στη σχετική αίτηση αναφέρεται η νέα θεματι-
κή περιοχή της μεταπτυχιακής διπλωματικής εργασίας
και/ή ο/η νέος/α επιβλέπων/σα, με τη σύμφωνη γνώμη
του/της. Η αίτηση εξετάζεται από τη ΣΕ.
5. Η συγγραφή της μεταπτυχιακής διπλωματικής εργασίας μπορεί να γίνει εκτός από την Ελληνική και στην
Αγγλική γλώσσα. Στην περίπτωση αυτή θα πρέπει να
υπάρχει εκτεταμένη περίληψη και στην Ελληνική γλώσσα
και το αντίστροφο.
6. Η εξέταση κάθε διπλωματικής εργασίας περιλαμβάνει την παρουσίασή της και την επίδειξη συστημάτων
που τυχόν αναπτύχθηκαν στο πλαίσιο αυτής ενώπιον
της αντίστοιχης τριμελούς Εξεταστικής Επιτροπής. Η τριμελής Εξεταστική Επιτροπή βαθμολογεί τη διπλωματική
εργασία σε ειδικό έντυπο το οποίο υπογράφεται από
δύο τουλάχιστον μέλη της και παραδίδεται με ευθύνη
του/της επιβλέποντος/σας στη Γραμματεία του ΔΠΜΣ
όπου φυλάσσεται.
7. Η εξέταση της διπλωματικής εργασίας δεν μπορεί
να πραγματοποιηθεί πριν την παρέλευση του δεύτερου
εξαμήνου σπουδών του/της μεταπτυχιακού φοιτητή/
τριας.
8. Μετά την επιτυχή εξέταση της μεταπτυχιακής διπλωματικής εργασίας και την τελική έγκριση από την
εξεταστική επιτροπή, ο/η φοιτητής/τρια υποχρεούται να
κάνει ηλεκτρονική κατάθεση της Εργασίας στο Ιδρυματικό Αποθετήριο ΔΙΩΝΗ της Βιβλιοθήκης του Πανεπιστη-
μίου Πειραιώς, σύμφωνα με απόφαση της Συγκλήτου,
τηρώντας όλες τις προδιαγραφές που έχουν οριστεί. Οι
διπλωματικές εργασίες αναρτώνται και στο διαδικτυακό
τόπο του Προγράμματος. Η χορήγηση πιστοποιητικών
περάτωσης σπουδών από τη Γραμματεία του ΔΠΜΣ προϋποθέτει την υποβολή της μεταπτυχιακής διπλωματικής
εργασίας στο Ιδρυματικό Αποθετήριο ΔΙΩΝΗ.
9. Σε περίπτωση μη επιτυχούς εξέτασης της μεταπτυχιακής διπλωματικής εργασίας, η τριμελής εξεταστική
επιτροπή είναι δυνατόν να την αναπέμψει μία (1) φορά.
Η επανεξέταση της μεταπτυχιακής διπλωματικής εργασίας μπορεί να πραγματοποιηθεί εντός χρονικού
διαστήματος από έναν (1) έως τρεις (3) μήνες από την
ημερομηνία της ανεπιτυχούς εξέτασης και αναπομπής.
Στην περίπτωση αυτή παρατείνεται η διάρκεια σπουδών
κατά τρεις (3) μήνες.
10. Ο Οδηγός σύνταξης μεταπτυχιακής διπλωματικής
εργασίας, που συντάσσεται από τη ΣΕ και εγκρίνεται από
την ΕΠΣ, κοινοποιείται στους/στις μεταπτυχιακούς φοιτητές/τριες και περιλαμβάνει οδηγίες συγγραφής της
μεταπτυχιακής διπλωματικής εργασίας π.χ. εξώφυλλο,
λογότυπος, γραμματοσειρά, ελάχιστος - μέγιστος αριθμός λέξεων κ.λπ. Τα πρότυπα συνάδουν με τα πρότυπα
του σχετικών διαδικασιών του Πανεπιστημίου Πειραιώς.
Παράλληλες Εκπαιδευτικές και Ερευνητικές Δραστηριότητες
Εκτός από τη διδασκαλία μαθημάτων του μεταπτυχιακού προγράμματος μπορεί να γίνονται και παράλληλες
εκπαιδευτικές δραστηριότητες.
Ενδεικτικά, οι δραστηριότητες αυτές μπορεί να είναι:
- Εκπαιδευτικές εκδρομές στην Ελλάδα ή το εξωτερικό για περαιτέρω βελτίωση της εμπειρίας των
φοιτητών/τριών.
- Διοργάνωση Ημερίδων ή και Συνεδρίων με θέματα
που άπτονται του γνωστικού και ακαδημαϊκού ενδιαφέροντος του ΠΜΣ.
- Λειτουργία ταχύρρυθμων εκπαιδευτικών προγραμμάτων γενικού ή εξειδικευμένου χαρακτήρα που πα-
ρέχονται από αναγνωρισμένους και πιστοποιημένους
φορείς.
- Οργάνωση εκπαιδευτικών προγραμμάτων που οδηγούν σε πιστοποίηση των συμμετεχόντων/σών σε συγκε-
κριμένα πεδία, σχετικά με τα αντικείμενα του ΔΠΜΣ από
τους φορείς που παρέχουν τα προγράμματα. Το κόστος
υλοποίησης των προγραμμάτων αναλαμβάνεται από
το ΔΠΜΣ. Για τη συμμετοχή σε αυτά τα προγράμματα
θα λαμβάνεται υπόψη η επίδοση των συμμετεχόντων
στα μαθήματα των δύο πρώτων εξαμήνων. Σε αυτούς/ές
που παρακολουθούν παράλληλες εκπαιδευτικές δραστηριότητες του προγράμματος μπορεί να χορηγείται
πιστοποιητικό.
Το ΔΠΜΣ δύναται να καλύπτει μερικώς ή ολικώς μετακινήσεις διδασκόντων/σών και φοιτητών/τριών του
ΔΠΜΣ για εκπαιδευτικούς σκοπούς και προώθηση της
έρευνας, μετά από σχετική αίτηση των ενδιαφερομένων στη ΣΕ του ΔΠΜΣ. Στην αίτηση θα περιγράφεται ο
σκοπός και το κόστος κάθε μετακίνησης. Το πρόγραμμα
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1830/26.03.2024
δύναται να καλύπτει τη μετακίνηση και συμμετοχή σε
εγνωσμένου κύρους συνέδρια, ημερίδες, προγράμματα
ερευνητικής δραστηριότητας, τυχόν συνεργασία με φορείς, με απόφαση της ΕΠΣ του ΔΠΜΣ. Όλες οι διαδικασίες
έγκρισης και πληρωμής θα πρέπει να ακολουθούν τη
σχετικά προβλεπόμενη διαδικασία του Κέντρου Ερευνών
του Πανεπιστημίου Πειραιώς.
Με εισήγηση του Διευθυντή του ΔΠΜΣ και απόφαση
της ΕΠΣ δύναται το ΔΠΜΣ να συμμετέχει σε συνέδρια
και διεθνείς εκθέσεις στην Ελλάδα ή στο εξωτερικό στα
πλαίσια της προβολής και δημοσιότητας του ΔΠΜΣ.
Άρθρο 9
Όροι και Τέλη Φοίτησης υποχρεώσεις
και δικαιώματα μεταπτυχιακών φοιτητών
1. Οι μεταπτυχιακοί φοιτητές έχουν όλα τα δικαιώματα και τις παροχές που προβλέπονται για τους φοιτητές
του πρώτου κύκλου σπουδών, πλην του δικαιώματος
παροχής δωρεάν διδακτικών συγγραμμάτων. Οι φορείς
διοργάνωσης του ΔΠΜΣ υποχρεούνται να εξασφαλίσουν
στους φοιτητές με αναπηρία ή/και ειδικές ανάγκες προσβασιμότητα στα προτεινόμενα συγγράμματα και τη
διδασκαλία.
2. Οι μεταπτυχιακοί φοιτητές καλούνται να συμμετέχουν και να παρακολουθούν σεμινάρια ερευνητικών
ομάδων, επισκέψεις εργαστηρίων, συνέδρια/ημερίδες με
γνωστικό αντικείμενο συναφές με αυτό του ΔΠΜΣ, διαλέξεις ή άλλες επιστημονικές εκδηλώσεις του ΔΠΜΣ, κ.ά.
3. Οι μεταπτυχιακοί φοιτητές συμμετέχουν στα μαθήματα Πληροφοριακής Παιδείας που διεξάγει η βιβλιο-
θήκη του Πανεπιστημίου Πειραιώς και η Σχολή Ναυτικών Δοκίμων, που αφορούν: στρατηγικές αναζήτησης
πληροφοριακών πηγών και αξιολόγηση αποτελεσμάτων
(εγκυρότητα, επικαιρότητα, σχετικότητα), σύνταξη βιβλιογραφίας και πρότυπα βιβλιογραφικών αναφορών,
δεοντολογία της πληροφορίας (αποφυγή λογοκλοπής)
και αυτοαπόθεση των Διπλωματικών εργασιών στο Ιδρυματικό Αποθετήριο ΔΙΩΝΗ.
4. Οι μεταπτυχιακοί φοιτητές υποχρεούνται:
i. Να παρακολουθούν όλες τις δραστηριότητες του
κάθε μαθήματος, όπως αυτές ορίζονται στο σχετικό
αναλυτικό πρόγραμμα και να υπογράφουν σχετικό παρουσιολόγιο. Να εφοδιάζονται εγκαίρως με τα απαραί-
τητα συγγράμματα, το επιστημονικό υλικό, μέσω του
διαδικτύου και φωτοτυπίες επιστημονικών άρθρων που
καλύπτουν τη διδακτέα ύλη.
ii. Να ανταποκρίνονται με συνέπεια σε όλες τις προβλεπόμενες δοκιμασίες αξιολόγησης επιδόσεων που
έχουν προγραμματιστεί στα πλαίσια κάθε μαθήματος
(προσέλευση σε εξετάσεις, υποβολή εργασιών εντός
προβλεπόμενων ημερομηνιών, κ.λπ.).
iii. Να συμμετέχουν στη διαδικασία αξιολόγησης του
ΔΠΜΣ.
5. Με απόφαση των αρμοδίων οργάνων του ΔΠΜΣ,
δύναται να χορηγούνται μέχρι δύο (2) υποτροφίες αριστείας, με ακαδημαϊκά και άλλα αντικειμενικά κριτήρια,
υπό την αίρεση ότι οι υπότροφοι δεν λαμβάνουν υποτροφία άλλου είδους από άλλη πηγή. Οι υποτροφίες δί-
νονται με βάση ακαδημαϊκά κριτήρια με απόφαση της
ΕΠΣ και εγγράφονται στον προϋπολογισμό του ΔΠΜΣ
Τυχόν υποχρεώσεις των υποτρόφων καθορίζονται με
απόφαση της ΕΠΣ. Η χορήγηση τιμητικών υποτροφιών είναι δυνατόν να γίνεται και με μείωση του κόστους
των διδάκτρων του επόμενου εξαμήνου σπουδών στο/η
φοιτητή/τρια με την υψηλότερη βαθμολογία. Εφόσον
υπάρχουν περισσότεροι του ενός με την ίδια ως άνω
βαθμολογία θα γίνεται κλήρωση μεταξύ τους ενώπιον
της ΕΠΣ. Σε καμία περίπτωση το ύψος της υποτροφίας
δεν μπορεί να υπερβαίνει το ποσό των διδάκτρων.
6. Δίνεται η δυνατότητα παρακολούθησης μαθημάτων σε φοιτητές άλλων Προγραμμάτων και Τμημάτων
με τα οποία το Τμήμα Ναυτιλιακών Σπουδών του Πανεπιστημίου Πειραιώς ή το Τμήμα Ναυτικών Επιστημών
της Σχολής Ναυτικών Δοκίμων έχουν συνάψει συμφωνία
συνεργασίας.
7. Η ΕΠΣ, μετά την εισήγηση της ΣΕ, δύναται να αποφασίσει τη διαγραφή μεταπτυχιακών φοιτητών εάν:
i. Υπερβούν το ανώτατο όριο απουσιών (30% ανά εξαμηνιαίο μάθημα),
ii. έχουν αποτύχει τρις στην εξέταση ενός έστω μαθήματος, (κανονική εξεταστική δοκιμασία, επαναληπτική
εξεταστική δοκιμασία και εξέταση από τριμελή επιτροπή),
iii. αποτύχουν στην επανεξέταση της μεταπτυχιακής
διπλωματικής εργασίας,
iv. υπερβούν τη μέγιστη χρονική διάρκεια φοίτησης
στο ΔΠΜΣ, όπως ορίζεται στον παρόντα Κανονισμό,
v. έχουν παραβιάσει τις κείμενες διατάξεις όσον αφορά
την αντιμετώπιση πειθαρχικών παραπτωμάτων από τα
αρμόδια πειθαρχικά Όργανα,
vi. αυτοδίκαια κατόπιν αιτήσεως των μεταπτυχιακών
φοιτητών,
vii. υποπέσουν σε παράπτωμα που εμπίπτει στο δίκαιο περί πνευματικής ιδιοκτησίας (ν. 2121/1993) κατά
τη συγγραφή των προβλεπόμενων εργασιών τους,
viii. δεν καταβάλλουν εμπρόθεσμα το προβλεπόμενο
τέλος φοίτησης. Σε περίπτωση διαγραφής, ο μεταπτυχιακός φοιτητής δεν δικαιούται επιστροφή του ποσού
των διδάκτρων το οποίο έχει καταβάλλει.
8. Με απόφαση της ΕΠΣ μπορεί να χορηγηθεί παράταση του προβλεπόμενου χρονικού ορίου μετά από αίτηση
του ενδιαφερομένου και μόνο για σοβαρούς ανυπαίτιους λόγους, όπως λόγοι υγείας, κάλυψη υπηρεσιακών
αναγκών του Δημοσίου εκτός έδρας ή λοιπούς επαγγελματικούς λόγους. Σε κάθε περίπτωση, η αίτηση του
ενδιαφερομένου πρέπει να συνοδεύεται από τα σχετικά
δικαιολογητικά.
9. Για τη συμμετοχή τους στο ΔΠΜΣ, οι μεταπτυχιακοί
φοιτητές καταβάλλουν τέλη φοίτησης που ανέρχονται
στο ποσό των 2.400 ευρώ. Η καταβολή του τέλους γίνεται
ως εξής:
- Κατά την αποδοχή εισαγωγής στο ΔΠΜΣ: 300 ευρώ.
- Στην αρχή του Α’ εξαμήνου και κατά την εγγραφή στο
ΔΠΜΣ: 700 ευρώ.
- Στην αρχή του Β’ εξαμήνου: 700 ευρώ.
- Στην αρχή του Γ ‘εξαμήνου: 700 ευρώ.
10. Οι υποψήφιοι που γίνονται δεκτοί υπό αίρεση (εκκρεμεί πιστοποιητικό περάτωσης σπουδών, αποδεικτικό
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1830/26.03.2024
ξένης γλώσσας κ.ά.) καταβάλλουν το τέλος προεγγραφής
ύψους 300 ευρώ και σε περίπτωση μη προσκόμισης των
ανωτέρω δικαιολογητικών, το τέλος προεγγραφής δεν
επιστρέφεται. Κάθε υποψήφιος, πριν εγγραφεί, οφείλει
να λαμβάνει γνώση αυτού του Κανονισμού και να δηλώνει εγγράφως ότι αποδέχεται τους κανόνες λειτουργίας
του ΔΠΜΣ.
11. Το ακαδημαϊκό ημερολόγιο, καθώς και το ωρολόγιο πρόγραμμα καταρτίζονται, στο πλαίσιο του ακαδη-
μαϊκού ημερολογίου του Πανεπιστημίου Πειραιώς και
της Σχολής Ναυτικών Δοκίμων, με ευθύνη του Διευθυντή
του ΔΠΜΣ και εγκρίνεται από την ΕΠΣ. Στην αρχή κάθε
περιόδου ανακοινώνεται το Ωρολόγιο Πρόγραμμα της
περιόδου, στο οποίο περιλαμβάνονται οι ημέρες και
ώρες διδασκαλίας των μαθημάτων, οι ημερομηνίες άλλων εκδηλώσεων ή υποχρεώσεων, κ.λπ.
12. Για κάθε μάθημα υπάρχει ανώτατο όριο απουσιών
30% επί των ωρών του μαθήματος. Σε περίπτωση υπέρβασης του ορίου αυτού ο φοιτητής θεωρείται αποτυχών
στο μάθημα αυτό. Εξετάσεις στο μάθημα μπορεί να επιτραπούν εκ νέου, μόνο αν ο φοιτητής επαναλάβει την
παρακολούθηση του μαθήματος σε επόμενο εξάμηνο.
Σε περίπτωση που το ποσοστό απουσιών φοιτητή ξεπερνά το 50% ανά μάθημα/ή στο σύνολο των μαθημάτων,
τίθεται θέμα διαγραφής του φοιτητή. Το εν λόγω θέμα
εξετάζεται από τη ΣΕ, η οποία γνωμοδοτεί σχετικά στη
ΕΠΣ.
13. Εγγεγραμμένοι φοιτητές - οι οποίοι δεν είναι πολίτες τρίτων χωρών - δύνανται να φοιτούν δωρεάν (ή με
50% έκπτωση στα δίδακτρα) στο ΔΠΜΣ, εφόσον πληρούν τα οικονομικά ή κοινωνικά κριτήρια σύμφωνα με
τις διατάξεις του άρθρου 86 του ν. 4957/2022.
14. Ο συνολικός αριθμός των φοιτητών που φοιτούν
δωρεάν ή με 50% έκπτωση στα δίδακτρα, δεν δύναται να
υπερβαίνει τον αριθμό που αντιστοιχεί στο τριάντα τοις
εκατό (30%) του συνόλου των εγγεγραμμένων φοιτητών
ανά ακαδημαϊκό έτος. Η υποβολή των αιτήσεων για τη
δωρεάν φοίτηση στο ΔΠΜΣ πραγματοποιείται μετά την
ολοκλήρωση της διαδικασίας εγγραφής των φοιτητών
στο ΔΠΜΣ. Η απαλλαγή αυτή παρέχεται αποκλειστικά
για τη φοίτηση σε ένα (1) ΠΜΣ που οργανώνεται από
ΑΕΙ της ημεδαπής. Η εξέταση των κριτηρίων για απαλλαγή από τα τέλη φοίτησης οποιασδήποτε κατηγορίας
φοιτητών πραγματοποιείται από την Επιτροπή Εξέτασης
Αιτημάτων Δωρεάν Φοίτησης, κατόπιν συγκρότησής της
από την ΕΠΣ.
Προϋπόθεση για τη χορήγηση του δικαιώματος δωρεάν φοίτησης είναι η πλήρωση προϋποθέσεων αριστείας
κατά τον πρώτο κύκλο σπουδών, που αντιστοιχεί κατ’
ελάχιστον στην κατοχή βαθμού ίσου ή ανώτερου του
επτάμιση με άριστα στα δέκα (7,5/10), στη δεκάβαθμη
κλίμακα αξιολόγησης ή όπως κάθε φορά με βάση την
ισχύουσα νομοθεσία προβλέπεται.
Άρθρο 10
Εξετάσεις - Έλεγχος Γνώσεων
1. Το εκπαιδευτικό έργο κάθε ακαδημαϊκού έτους διαρθρώνεται σε δύο εξάμηνα σπουδών, το χειμερινό και
το εαρινό. Η παρακολούθηση των μαθημάτων/εργαστηρίων κ.λπ. που παρέχονται από το ΔΠΜΣ είναι υποχρεω-
τική. Σε περίπτωση κωλύματος διεξαγωγής μαθήματος
προβλέπεται η αναπλήρωσή του. Η ημερομηνία και η
ώρα αναπλήρωσης αναρτώνται στην ιστοσελίδα του
ΔΠΜΣ.
2. Η τελική αξιολόγηση και βαθμολογία στα επιμέρους
μαθήματα του ΔΠΜΣ καθορίζεται από τον διδάσκοντα, ο
οποίος μπορεί να οργανώσει κατά την κρίση του γραπτές
ή και προφορικές εξετάσεις ή και να στηριχθεί σε εργασίες ή εργαστηριακές ασκήσεις. Η βαθμολόγηση γίνεται
στην κλίμακα 0-10, όπου ερμηνεύεται ως ακολούθως:
- Από 0 έως και 4,99 αποτυχών,
- από 5 έως και 10 επιτυχών.
Η βαθμολογία των μαθημάτων κατατίθεται στη Γραμματεία του ΔΠΜΣ εντός 20 ημερών από τη λήξη της εξε-
ταστικής περιόδου. Η αξιολόγηση κάθε μεταπτυχιακής
διπλωματικής εργασίας γίνεται από την τριμελή εξεταστική επιτροπή η οποία ορίζεται όπως αναφέρεται στο
άρθρο 8.
3. Ο βαθμός του Διπλώματος Μεταπτυχιακών Σπουδών καθορίζεται από το σύνολο των βαθμών των μαθη-
μάτων του Προγράμματος και το βαθμό της Μεταπτυχιακής Διπλωματικής Εργασίας σε ποσοστό κατά τρόπο
ανάλογο και αντίστοιχο των διδακτικών μονάδων που
προβλέπεται από το πρόγραμμα.
4. Ο βαθμός του ΔΜΣ με ευθύνη της Γραμματείας,
καταχωρείται στον ατομικό φάκελο του φοιτητή. Κάθε
μεταπτυχιακός φοιτητής δύναται να αποτύχει σε έως
δύο (2) μαθήματα ανά εξάμηνο. Με απόφαση της ΕΠΣ
καθορίζονται ειδικές περιπτώσεις ανωτέρας βίας (ασθένεια, φόρτος εργασίας, κ.λπ.) κατά τις οποίες δύναται
να επιτρέπεται μεγαλύτερος αριθμός μαθημάτων. Περιπτώσεις παραπτωμάτων όπως αντιγραφή στις εξε-
τάσεις ή στην εκπόνηση εργασιών και στην επίλυση
ασκήσεων, ανάρμοστη συμπεριφορά κ.λπ., συνεπάγονται διαγραφή από το πρόγραμμα μετά από απόφαση
της ΕΠΣ.
5. Τα γραπτά φυλάσσονται υποχρεωτικά και με επιμέλεια του διδάσκοντος για ένα (1) χρόνο. Μετά την πάρο-
δο του χρόνου αυτού τα γραπτά παύουν να έχουν ισχύ
και καταστρέφονται, εκτός αν εκκρεμεί σχετική ποινική,
πειθαρχική ή οποιαδήποτε άλλη διοικητική διαδικασία. Η
καταστροφή τους είναι καλύτερα να γίνεται σε συσκευές
καταστροφής εγγράφων των Ιδρυμάτων και τα προϊόντα
της καταστροφής να ανακυκλώνονται.
Άρθρο 11
Ανάθεση διδασκαλίας διδάσκοντες στο ΔΠΜΣ
1. Στο ΔΠΜΣ διδάσκουν:
i. Μέλη ΔΕΠ του Τμήματος Ναυτιλιακών Σπουδών του
Πανεπιστημίου Πειραιώς και του Τμήματος Ναυτικών
Επιστημών της ΣΝΔ,
ii. μέλη ΕΕΠ, ΕΔΙΠ ή ΕΕΔΙΠ και ΕΤΕΠ του Τμήματος
Ναυτιλιακών Σπουδών του Πανεπιστημίου Πειραιώς
και του Τμήματος Ναυτικών Επιστημών της ΣΝΔ κάτοχοι διδακτορικού διπλώματος εκτός κι αν το γνωστικό
τους αντικείμενο είναι εξαιρετικής και αδιαμφισβήτητης
ιδιαιτερότητας για το οποίο δεν είναι δυνατή ή συνήθης
η εκπόνηση διδακτορικής διατριβής,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1830/26.03.2024
iii. ομότιμοι Καθηγητές (άρθρο 69, ν. 4386/2016) και
αφυπηρετήσαντες Καθηγητές (άρθρο 83 ν. 4957/2022)
του Τμήματος Ναυτιλιακών Σπουδών του Πανεπιστημίου Πειραιώς και του Τμήματος Ναυτικών Επιστημών
της ΣΝΔ,
iv. εντεταλμένοι διδάσκοντες,
v. επισκέπτες καθηγητές ή επισκέπτες ερευνητές,
vi. ερευνητές και ειδικοί λειτουργικοί επιστήμονες
ερευνητικών και τεχνολογικών φορέων του άρθρου 13Α
του ν. 4310/2014 (Α’ 258) ή λοιπών ερευνητικών κέντρων
και ινστιτούτων της ημεδαπής ή αλλοδαπής,
vii. επιστήμονες αναγνωρισμένου κύρους, οι οποίοι
διαθέτουν εξειδικευμένες γνώσεις και σχετική εμπειρία
στο γνωστικό αντικείμενο του ΔΠΜΣ είτε εξαιρετικής τεχνικής εμπειρίας, οι οποίοι μπορεί να απασχολούνται ως
ακαδημαϊκοί υπότροφοι με απόφαση της ΕΠΣ και πράξη
του Προέδρου του Τμήματος Ναυτιλιακών Σπουδών του
Πανεπιστημίου Πειραιώς για τη διεξαγωγή διδακτικού
και ερευνητικού έργου, καθοριζόμενου με τη σύμβαση
που υπογράφεται μεταξύ του ακαδημαϊκού υποτρόφου
και του Πρύτανη του Πανεπιστημίου Πειραιώς.
2. Η ανάθεση του διδακτικού έργου του ΔΠΜΣ πραγματοποιείται με απόφαση της Επιτροπής Προγράμμα-
τος Σπουδών, κατόπιν εισήγησης της Συντονιστικής
Επιτροπής.
3. Δικαίωμα επίβλεψης διπλωματικών εργασιών έχουν
οι διδάσκοντες των παραπάνω περιπτώσεων υπό την
προϋπόθεση ότι είναι κάτοχοι διδακτορικού διπλώματος
εκτός της περ. vii) της παρ. 1.
4. Με απόφαση της Επιτροπής Προγράμματος Σπουδών δύναται να ανατίθεται η επίβλεψη διπλωματικών
εργασιών και σε μέλη ΔΕΠ, ΕΕΠ, ΕΕΔΙΠ και ΕΔΙΠ των
συνεργαζόμενων Τμημάτων, που δεν έχουν αναλάβει
διδακτικό έργο στο ΔΠΜΣ.
Άρθρο 12
Υποχρεώσεις Διδασκόντων
Ο υπεύθυνος για τη διδασκαλία μαθήματος στο ΔΠΜΣ
είναι υποχρεωμένος:
1. Να τηρεί πιστά το πρόγραμμα για τις παραδόσεις
του μαθήματος.
2. Να καθορίζει το περιεχόμενο του μαθήματος σύμφωνα με τις τρέχουσες εξελίξεις, όπως αυτό προκύπτει
από τη χρήση διεθνώς καθιερωμένων συγγραμμάτων
και επιστημονικών άρθρων από τη διεθνή βιβλιογραφία,
στα πλαίσια της ύλης του μαθήματος.
3. Να φροντίζει για τη συσχέτιση του θεωρητικού μέρους της διδασκαλίας με την υψηλού επιπέδου πρακτική,
όπως αυτή εφαρμόζεται σε σύγχρονες επιχειρήσεις. Η
προσπάθεια αυτή ενισχύεται με τη χρήση μελέτης περιπτώσεων, με αξιοποίηση προσκεκλημένων ομιλητών
αναγνωρισμένων για την πείρα και ειδικές γνώσεις τους
ή με συνδυασμό των δύο.
4. Να φροντίζει για την τήρηση του παρουσιολογίου
και την υπογραφή από τους φοιτητές του μαθήματος και
να επιστρέφει στη γραμματεία του προγράμματος στο
τέλος της διεξαγωγής του μαθήματος.
5. Να τηρεί επαρκείς ώρες γραφείου επικοινωνίας
που θα επιτρέπουν την απρόσκοπτη επικοινωνία των
φοιτητών μαζί του για θέματα που άπτονται των σπουδών τους και του συγκεκριμένου μαθήματος.
6. Να έχει αναρτήσει στην ιστοσελίδα του Προγράμματος και του Τμήματος στο eclass αναλυτική παρου-
σίαση του μαθήματος, με τον σκοπό, το επιδιωκόμενο
αποτέλεσμα, την διδακτέα ύλη αναλυτικά σε διαλέξεις,
το προτεινόμενο σύγγραμμα και την συμπληρωματική
βιβλιογραφία, ελληνική και αγγλική.
Άρθρο 13
Τίτλος Σπουδών
Το Δίπλωμα Μεταπτυχιακών Σπουδών (ΔΜΣ) είναι
δημόσιο έγγραφο. Ο τύπος του ορίζεται με απόφαση της Συγκλήτου του Πανεπιστημίου Πειραιώς και
του Εκπαιδευτικού συμβουλίου της Σχολής Ναυτικών
Δοκίμων. Το ΔΜΣ συντάσσεται στην Ελληνική γλώσσα.
Ο τίτλος υπογράφεται από τον Πρύτανη, τον Διοικητή
της ΣΝΔ, τον Διευθυντή του ΔΠΜΣ και τον Γραμματέα
του Τμήματος Ναυτιλιακών Σπουδών, που έχει τη διοικητική υποστήριξη του ΔΠΜΣ. Στο ΔΜΣ αναφέρονται
τα συνεργαζόμενα Ιδρύματα, ήτοι το Τμήμα Ναυτιλιακών Σπουδών του Πανεπιστημίου Πειραιώς και του
Τμήματος Ναυτικών Επιστημών της Σχολής Ναυτικών
Δοκίμων. Εφόσον ο μεταπτυχιακός φοιτητής έχει εκπληρώσει όλες του τις υποχρεώσεις ανακηρύσσεται διπλω-
ματούχος του ΔΠΜΣ. Τα ΠΜΣ οδηγούν σε τίτλο σπουδών επιπέδου 7 σύμφωνα με το Ευρωπαϊκό Πλαίσιο
Προσόντων (EQF) και το Εθνικό Πλαίσιο Προσόντων
(ΕΠΠ).
Ο βαθμός του Διπλώματος χαρακτηρίζεται ως εξής:
- Από 5 έως 6.49 ΚΑΛΩΣ
- Από 6.50 έως 8.49 ΛΙΑΝ ΚΑΛΩΣ
- Από 8.50 έως 10 ΑΡΙΣΤΑ
Το βιβλίο διπλωματούχων μεταπτυχιακών φοιτητών
υπογράφεται από τον Πρύτανη του Πανεπιστημίου Πειραιώς τον Διευθυντή του ΔΠΜΣ και τον Γραμματέα του
Τμήματος Ναυτιλιακών Σπουδών της Σχολής Ναυτιλίας
και Βιομηχανίας του Πανεπιστημίου Πειραιώς.
Στο ΔΜΣ επισυνάπτεται Παράρτημα Διπλώματος στην
ελληνική και αγγλική γλώσσα σύμφωνα με τις διατάξεις
του άρθρου 15 του ν. 3374/2005 (Α’189).
Εφόσον ο μεταπτυχιακός φοιτητής έχει εκπληρώσει
όλες του τις υποχρεώσεις ανακηρύσσεται διπλωματούχος του ΔΠΜΣ.
Άρθρο 14
Ορκωμοσία
Φοιτητής/τρια που ολοκλήρωσε επιτυχώς τις μεταπτυχιακές σπουδές του/της, ορκίζεται ενώπιον του Πρύτα-
νη του Πανεπιστημίου Πειραιώς ή του Αντιπρύτανη ως
εκπροσώπου του Πρύτανη, του Κοσμήτορα της Σχολής
Ναυτιλίας και Βιομηχανίας του Πανεπιστημίου Πειραιώς,
του Διοικητού της Σχολής Ναυτικών Δοκίμων, του Κοσμήτορα της Σχολής Ναυτικών Δοκίμων, του Προέδρου
του Τμήματος Ναυτιλιακών Σπουδών και του Διευθυντή
του ΔΠΜΣ. Η ορκωμοσία δεν αποτελεί συστατικό τύπο
της επιτυχούς περάτωσης των σπουδών, είναι όμως αναγκαία προϋπόθεση για τη χορήγηση του μεταπτυχιακού
διπλώματος.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1830/26.03.2024
Για λόγους ανωτέρας βίας και με αίτησή του προς τη
Γραμματεία του Τμήματος, ο απόφοιτος μπορεί να ζητήσει
τη χορήγηση του τίτλου σπουδών χωρίς να συμμετάσχει
στην τελετή ορκωμοσίας ή να ζητήσει να συμμετάσχει
σε επόμενη τελετή ορκωμοσίας. Πριν από την ορκωμοσία ή την απαλλαγή τους από αυτή μπορεί να δίδεται
στους αποφοίτους σχετικό πιστοποιητικό για την επιτυχή
περάτωση των σπουδών τους. Στο ΔΜΣ επισυνάπτεται
Παράρτημα Διπλώματος στην ελληνική και αγγλική. Το
τελετουργικό της ορκωμοσίας, συμπεριλαμβανομένου
του όρκου για τους απόφοιτους του ΔΠΜΣ, ορίζεται με
απόφαση της Συγκλήτου του Πανεπιστημίου Πειραιώς.
Άρθρο 15
Υλικοτεχνική Υποδομή ΔΠΜΣ
Για τη λειτουργία του ΔΠΜΣ χρησιμοποιείται η υπάρχουσα υλικοτεχνική υποδομή κατά κύριο λόγο της ΣΝΔ
αλλά, εφόσον καταστεί αναγκαίο, και του Πανεπιστημίου
Πειραιώς.
Άρθρο 16
Απολογισμός - Αξιολόγηση
1. Κατά τη λήξη της θητείας της ΣΕ, συντάσσεται αναλυτικός απολογισμός του ερευνητικού και εκπαιδευτικού
έργου και των λοιπών δραστηριοτήτων του ΔΠΜΣ, ο
οποίος κατατίθεται στο Τμήμα Ναυτιλιακών Σπουδών
της Σχολής Ναυτιλίας και Βιομηχανίας του Πανεπιστημίου Πειραιώς και στο Τμήμα Ναυτικών Επιστημών της
Σχολής Ναυτικών Δοκίμων.
2. Στο τέλος κάθε εξαμήνου, πραγματοποιείται αξιολόγηση κάθε μαθήματος και κάθε διδάσκοντος από τους
μεταπτυχιακούς φοιτητές. Η εσωτερική και εξωτερική
αξιολόγηση του ΔΠΜΣ, καθώς και η διασφάλιση και πιστοποίηση της ποιότητας, θα γίνεται σύμφωνα με τις
διατάξεις του ν. 4957/2022.
Άρθρο 17
Καταστροφή εγγράφων
Τα χρονικά όρια για την καταστροφή των εγγράφων
που τηρούνται στη Γραμματεία του ΔΠΜΣ ορίζονται ως
ακολούθως:
i) Οι αιτήσεις των υποψηφίων που δεν έγιναν δεκτοί
στο ΔΠΜΣ καταστρέφονται μετά την πάροδο ενός (1)
ακαδημαϊκού έτους.
ii) Τα παρουσιολόγια των μαθημάτων καταστρέφονται
μετά το λογιστικό οικονομικό κλείσιμο του κύκλου του
σχετικού προγράμματος.
iii) Οι εργασίες των μεταπτυχιακών φοιτητών και τα
γραπτά των εξετάσεων καταστρέφονται μετά την πάροδο ενός (1) έτους.
Άρθρο 18
Λοιπές Διατάξεις - Δημοσίευση
Οι διατάξεις του παρόντος Κανονισμού μπορούν να
τροποποιούνται μετά την έγκρισή τους από τα αρμόδια
όργανα του Τμήματος Ναυτιλιακών Σπουδών της Σχολής
Ναυτιλίας και Βιομηχανίας του Πανεπιστημίου Πειραιώς
και του Τμήματος Ναυτικών Επιστημών της Σχολής Ναυτικών Δοκίμων.
Όσα θέματα δεν ρυθμίζονται από τον παρόντα Κανονισμό θα ρυθμίζονται με αποφάσεις των αρμοδίων
οργάνων του Πανεπιστημίου Πειραιώς και της Σχολής
Ναυτικών Δοκίμων, σύμφωνα με την ισχύουσα νομοθεσία.
Η απόφαση αυτή να δημοσιευθεί στην Εφημερίδα της
Κυβερνήσεως.
Πειραιάς, 8 Μαρτίου 2024
Ο Πρύτανης
ΜΙΧΑΗΛ ΣΦΑΚΙΑΝΑΚΗΣ

[Source: 20240201830.pdf | Tokens: 51212]